Բորխա Վիգերա

Բորխա Վիգերա Մանսանարես (, ), իսպանացի ֆուտբոլիստ, «Նումանսիա» ակումբի հարձակվող։

Ակումբային կարիերա  
Բորխա Վիգերան «Ռեալ Սոսիեդադ» ակումբի ֆուտբոլային ակադեմիայի սան է։ Երեք տարվա ընթացքում նա հանդես է եկել «Ռեալ Սոսիեդադ Բ» պահեստային կազմում։ 2007 թվականի սեպտեմբերի 15-ին՝ «Լաս Պալմաս» ակումբի դեմ խաղում, Բորխան կատարել է իր նորամուտը Սեգունդայում։ 2009 թվականին նա տեղափոխվել է առաջին թիմ։ 2010 թվականին սանսեբաստացիներն անցել են էլիտա։ Օգոստոսի 29-ին՝ «Վիլյառեալ» ակումբի դեմ խաղում, Վիգերան կատարել է իր նորամուտը Լա Լիգայում։ Բարձր մրցակցության պատճառով Վիգերան ստիպված է եղել վարձավճարով հանդես գալ «Խիմնաստիկ», ապա «Ալբասետե» ակումբներում։

2012 թվականի ամռանը Վիգերան տեղափոխվել է «Ալավես»։ Օգոստոսի 25-ին՝ «Բարակալդո» ակումբի դեմ խաղում նա կատարել է իր նորամուտը նոր թիմի կազմում։ Սեպտեմբերի 2-ին՝ «Լոգրոնիես» ակումբի դեմ խաղում Բորխան խփել է իր առաջին գոլը «Ալավեսի» կազմում։ Երկու մրցաշրջան անընդմեջ Վիգերան դարձել է թիմի լավագույն ռմբարկու։

2014 թվականի ամռանը Բորխան եռամյա պայմանագիր է կնքել «Ատլետիկ Բիլբաոյի» հետ. Տրանսֆերի արժեքը կազմել է 1 մլն եվրո։ Օգոստոսի 30-ին՝ «Լևանտե» ակումբի դեմ խաղում, նա կատարել է իր նորամուտը ակումբում՝ հանդիպման երկրորդ խաղակեսում փոխարինելով Իբայ Գոմեսին։ Նոյեմբերի 5-ին՝ պորտուգալական «Պորտու» ակումբի դեմ խաղում, Բորխան կատարել է իր նորամուտը Չեմպիոնների լիգայում։ Նոյեմբերի 21-ին՝ «Էսպանյոլ» ակումբի դեմ խաղում Վիգերան խփել է իր առաջին գոլը «Ատլետիկի» կամզում։

2016 թվականի ամռանը՝ պայմանագրի ժամկետի ավարտից հետո, Բորխան երկամյա պայմանագիր է կնքել Խիխոնի «Սպորտինգի» հետ։ «Լեգանես» ակումբի դեմ խաղում նա կատարել է իր նորամուտը նոր թիմի կազմում։ Նոյեմբերի 4-ին՝ «Մալագա» ակումբի դեմ խաղում, Վիգերան խփել է իր առաջին գոլը հօգուտ «Սպորտինգի»։

2018 թվականի օգոստոսի 1-ին ազատ գործակալի կարգավիճակ ունեցող Վիգերան երկու տարով պայմանագիր է կնքել «Նումանսիա» ակումբի հետ։

Ձեռքբերումներ 

Անհատական

 Սեգունդայի լավագույն ռմբարկու (25 գոլ) – 2013/2014

Ծանոթագրություններ

Արտաքին հղումներ 
 
 Ֆուտբոլիստի էջը sports.ru կայքում
 Ֆուտբոլիստի էջը «Ատլետիկ Բիլբաոյի» կայքում
 
 Futbolme profile
 

Իսպանացի ֆուտբոլիստներ
Ռեալ Սոսիեդադի ֆուտբոլիստներ
Աթլետիկ Բիլբաոյի ֆուտբոլիստներ
Խիմնաստիկ Տառագոնայի ֆուտբոլիստներ
Ալբասետեի ֆուտբոլիստներ
Սպորտինգ Խիխոնի ֆուտբոլիստներ
Նումանսիայի ֆուտբոլիստներ
Ֆուտբոլի հարձակվողներ
Լա Լիգայի ֆուտբոլիստներ